Document ID: 31984R1554

*****
ΚΑΝΟΝΙΣΜΟΣ (ΕΟΚ) αριθ. 1554/84 ΤΟΥ ΣΥΜΒΟΥΛΙΟΥ
της 4ης Ιουνίου 1984
περί εφαρμογής της αποφάσεως αριθ. 1/84 της Μικτής Επιτροπής ΕΟΚ-Πορτογαλίας περί τροποποιήσεως του πρωτοκόλλου 3 περί του ορισμού της έννοιας «καταγόμενα προϊόντα» ή «προϊόντα καταγωγής » και περί των μεθόδων διοικητικής συνεργασίας, ώστε να ληφθεί υπόψη η προσχώρηση της Ελληνικής Δημοκρατίας στην Κοινότητα
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι η συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Πορτογαλίας (1) υπεγράφη στις 22 Ιουλίου 1972 και άρχισε να ισχύει την 1η Ιανουαρίου 1973·
ότι η συμφωνία μεταξύ των κρατών μελών της Ευρωπαϊκής Κοινότητας Άνθρακα και Χάλυβα και της εν λόγω Κοινότητας, αφενός, και της Δημοκρατίας της Πορτογαλίας, αφετέρου (2), υπεγράφη στις 22 Ιουλίου 1972 και άρχισε να ισχύει την 1η Ιανουαρίου 1974·
ότι, σύμφωνα με τα άρθρα 16 και 9 αντιστοίχως των πρωτοκόλλων που προσαρτήθηκαν στις συμφωνίες αυτές συνεπεία της προσχωρήσεως της Ελληνικής Δημοκρατίας στην Κοινότητα και που αποτελούν αναπόσπαστο μέρος αυτών των συμφωνιών, η Μικτή Επιτροπή ΕΟΚ-Πορτογαλίας εξέδωσε την απόφαση αριθ. 1/84 περί τροποποιήσεως του πρωτοκόλλου 3, ώστε να ληφθεί υπόψη η προσχώρηση της Ελληνικής Δημοκρατίας στην Κοινότητα·
ότι είναι ανάγκη να εφαρμόσει την απόφαση αυτή στην Κοινότητα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την εφαρμογή της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Πορτογαλίας, η απόφαση αριθ. 1/84 της Μικτής Επιτροπής εφαρμόζεται στην Κοινότητα.
Το κείμενο της αποφάσεως επισυνάπτεται στον παρόντα κανονισμό.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 4 Ιουνίου 1984.

Labels: 5
10
3
18
15